laion/Wikipedia-Exotic huggingface dataset:
იონას გრაიჩიუნასი

იონას გრაიჩიუნასი (ლიეტ. Jonas Graičiūnas; დ. 10 ივნისი, 1903, თბილისი, — გ. 1 აგვისტო, 1994, ვილნიუსი) — ლიტველი პოეტი და მთარგმნელი. დაიბადა თბილისში სამხედრო ინჟინრის ოჯახში. ბავშვობის წლებიც თბილისში გაატარა. 1906 წლიდან ცხოვრობდა ლიტვაში. 1923 წლიდან აქვეყნებდა საკუთარ თხზულებებს. არაერთი ლექსი უძღვნა საქართველოს („თბილისს“, „საქართველოს“ და სხვ.). მრავალი წელი იმუშავა „ვეფხისტყაოსნის“ თარგმნაზე, რასაც თვლიდა „სასიცოცხლო საქმედ“, „მოვალეობად მეორე სამშობლოს — საქართველოს წინაშე“. პოემა გამოვიდა 1971 წელს (მეორე გამოცემა — 1984, ე. მეჟელაიტისის წინასიტყვაობით). თარგმნა ვაჟა-ფშაველას ლექსები და პოემა „გიგლია“ (1973). 1949-1957 გადასახლებული იყო ციმბირში. 1967 წლიდან — ლიტვის მწერალთა კავშირის წევრი. ბოგომოლოვი ი., ენციკლოპედია „საქართველო“, ტ. 2, თბ., 2012. — გვ. 138. ლიტვური პოეზიის გაზაფხული = The spring of lithuanian poetry : ლიტველი პოეტების ლექსები (თანაავტორი). - გორი, ფარნავაზი, 2009. - 100გვ.. - ISBN: 978-9941-9069-5-4 იონას გრაიჩიუნასი — საქართველოს ბიოგრაფიული ლექსიკონი
მარეკ შჩიგელი

მარეკ იანუშ შჩიგელი (პოლ. Marek Janusz Szczygieł; დ. 2 აგვისტო, 1969, პონიატოვა, პოლონეთი) — პოლონელი დიპლომატი. პოლონეთის დიპლომატიურ სამსახურშია 1993 წლიდან. სხვადასხვა დროს იყო ეუთოსა და გაეროს ოფისში პოლონეთის მისიის ხელმძღვანელის მოადგილე, პოლონეთის ელჩი რუმინეთში (2011-2015), პოლონეთის საგარეო საქმეთა სამინისტროში უსაფრთხოების გამოწვევების ელჩი და საერთაშორისო კიბერპოლიტიკის კოორდინატორი. 2020 წლის 11 თებერვალს დაინიშნა საქართველოში ევროკავშირის სადამკვირვებლო მისიის ხელმძღვანელად. მან ამ პოზიციაზე დანიელი დიპლომატი ერიკ ჰოგი შეცვალა. ↑ Reprezentanţii Institutului Memoriei Naţionale din Polonia, în vizită la IICCMER. დაარქივებულია ორიგინალიდან — 2020-04-11. ციტირების თარიღი: 2020-04-11. ↑ ევროკავშირის მისიის ახალი ხელმძღვანელი უფლებამოსილების შესრულებას შეუდგა, Civil.ge. 16 მარტი, 2020.
სენტ-ენდრიუსი

სენტ-ენდრიუ (ინგლ. St Andrews; ლათ. S. Andrea(s); შოტლ. Saunt Aundraes; შოტ.-გელ. Cill Rìmhinn) — ქალაქი შოტლანდიაში, გაერთიანებული სამეფოს ჩრდილოეთ ნაწილში. შოტლანდიის დედაქალაქი ედინბურგი სენტ-ენდრიუსგან ჩრდილო-აღმოსავლეთით 16 კილომეტრში, ხოლო ქალაქი დანდი 50 კილომეტრში მდებარეობს. ქალაქის მოსახლეობა 2011 წელს 16,800 ადამიანს შეადგენდა. ქალაქში განლაგებულია სენტ-ენდრიუს უნივერსიტეტი, საჯარო უნივერსიტეტი ქალაქ სენტ-ენდრიუში, ერთ-ერთი ყველაზე პრესტიჟული და მესამე უძველესი ინგლისურენოვანი უნივერსიტეტი მსოფლიოში. სენტ-ენდრიუ არის პირველი შოტლანდიის ოთხ უძველეს უნივერსიტეტს შორის და, ოქსფორდისასა და კემბრიჯის შემდეგ, არის მესამე უძველესი უნივერსიტეტი გაერთიანებულ სამეფოსა და ინგლისურენოვან სამყაროში. უნივერსიტეტი 1413 წელს დაარსდა ავინიონის ანტიპაპი ბენედიქტე XIII-ის ბულის საფუძველზე. ↑ ბრიტანული ოქსფორდისასა და კემბრიჯის შემდეგ. ↑ ავინიონის ტყვეობა პერიოდი კათოლიკური ეკლესიის ისტორიაში, როდესაც პაპების რეზიდენცია იმყოფებოდა არა რომში, არამედ — ავინიონში. ↑ ბულა — რომის პაპის მიერ გამოცემული დეკრეტი. ↑ Variously Sancto Andrea, civitas Sancti Andrea, urbs Sancti Andreæ, urbs Sancti Andree, Sanctus Andrea, &c. ↑ Scotslanguage.com - Names in Scots - Places in Scotland. დაარქივებულია ორიგინალიდან — 2017-08-08. ციტირების თარიღი: 2020-03-17. ↑ Ainmean-Àite na h-Alba (AÀA) – Gaelic Place-names of Scotland. დაარქივებულია ორიგინალიდან — 2016-03-05. ციტირების თარიღი: 2020-03-17.
ვენეციის კინოფესტივალი

ვენეციის საერთაშორისო კინოფესტივალი (იტალ. Mostra Internazionale d'Arte Cinematografica di Venezia) — უძველესი საერთაშორისო კინოფესტივალი მსოფლიოში. დაარსდა გრაფ ჯუზეპე ვოლპი დი მისურატას მიერ 1932 წელს, როგორც „Esposizione Internazionale d'Arte Cinematografica“, აქედან მოყოლებული ფესტივალი ყოველ წელს ტარდება აგვისტოში ადრეულ სექტემბერში, კუნძულ ლიდოზე, ვენეციაში. ეს არის მსოფლიოში ერთ–ერთი ყველაზე პრესტიჟული კინოფესტივალი და ვენეციის ბიენალეს ნაწილი, უდიდესი ბინალეს გამოფენა და თანამედროვე ხელოვნების ფესტივალი. ფესტივალის ძირითადი პრიზები არის Leone d'Oro (ოქროს ლომი), რომელიც გადაეცემა ფესტივალზე წარმოდგენილ საუკეთესო ფილმს, და Coppa Volpi (ვოლპის თასი), რომლითაც ჯილდოვდება საუკეთესო კაცი და ქალი მსახიობი. 2002 წელს შეიქმნა ახალი ნომინაცია სან მარკოს პრიზი, რომელიც გადაეცემა ფილმს რომელიც ემსახურება Controcorrente (სტერეოტიპების მსხვრევას). ვენეციის კინოფესტივალი - ოფიციალური საიტი (ინგლისური) (იტალიური) ვენეციის კინოფესტივალი (ინგლისური) კინოფილმების ინტერნეტ-მონაცემთა ბაზა (ინგლისური)
Portishead

Portishead — მუსიკალური ჯგუფი, ჩამოყალიბებული 1991 წელს ბრისტოლში (ინგლისი). სახელწოდება ქალაქ პორტისჰედისგან მომდინარეობს. ჯგუფში შედიან ჯეფ ბაროუ, ბეთ გიბონსი და ედრიან ატლი. დეივ მაკ-დონალდს, ალბომების Dummy და Portishead ხმის ინჟინერს, ჯგუფის მეოთხე წევრს უწოდებენ ხოლმე. ჯეფ ბაროუ ბეთ გიბონსი ედრიან ატლი მთავარი სტატია: Portishead-ის დისკოგრაფია. Dummy (1994) Portishead (1997) Third (2008) ვიკისაწყობში არის გვერდი თემაზე: Portishead ოფიციალური საიტი ↑ Portishead and Bristol on Google Maps ↑ The Rock Hard Times: Dave McDonald. Trht.net. ციტირების თარიღი: 4 June 2011. ↑ A Portishead Fansite: Dave McDonald. Kotinetti.suomi.net. დაარქივებულია ორიგინალიდან — 12 ივნისი 2011. ციტირების თარიღი: 4 June 2011.
ცისფერყანწელები

ცისფერყანწელები — ქართველ სიმბოლისტ პოეტთა და პროზაიკოსთა შემოქმედებითი გაერთიანება, რომელიც 1920-იან წლებში ქართულ ლიტერატურაში დომინირებდა. დააარსეს ახალგაზრდა მწერლებმა ქუთაისში 1916 წელს და არსებობდა 1930-იან წლებამდე, როდესაც მოძრაობა საბჭოთა წყობილებამ უგემოვნოდ და უსარგებლოდ შერაცხა და დევნა დაუწყო. მოძრაობის ჩამოყალიბების პერიოდში ქუთაისი ქართული ავანგარდული აზროვნების ცენტრს წარმოადგენდა. მიმდინარეობის წევრები იყვნენ ტიციან ტაბიძე, პაოლო იაშვილი, ვალერიან გაფრინდაშვილი, კოლაუ ნადირაძე, შალვა აფხაიძე, ნიკოლო მიწიშვილი, ალექსანდრე არსენიშვილი, სანდრო ცირეკიძე, გიორგი ლეონიძე, სერგო კლდიაშვილი და შალვა კარმელი (გოგიაშვილი). ისინი ახალგაზრდები და საზოგადოების ნაკლებად ცნობილები იყვნენ, ამიტომ გადაწყვიტეს ძველი თაობიდან მიემხროთ რომელიმე გამოჩენილი მოღვაწე. ასეთი იყო გრიგოლ რობაქიძე. XX საუკუნის ქართველი პოეტი გალაკტიონ ტაბიძეც ამ ჯგუფთან ასოცირდებოდა თავიდან, თუმცა მოგვიანებით მან ეს გუნდი დატოვა. ამ გუნდთან დაახლოებული იყო ასევე მხატვარი ლადო გუდიაშვილი, რომელიც ხშირად ამ მწერლების პუბლიკაციებისთვის ილუსტრაციებს ქმნიდა. ვიკისაწყობში არის გვერდი თემაზე: ცისფერყანწელები Rayfield, Donald (2000), The Literature of Georgia: A History. Routledge, ISBN 0-7007-1163-5 Seymour-Smith, Martin (1985), The New Guide to Modern World Literature. P. Bedrick Books, ISBN 0-87226-000-3 Lang, David Marshall (1962), A Modern History of Georgia. London: Weidenfeld and Nicolson. ↑ გერონტი ქიქოძე, „თანამედროვის ჩანაწერები“ გვ. 101-102 — „არეტე“, თბილისი, 2003 ISBN 99940-745-6-3
დავით ოზბეთელაშვილი

დავით ოზბეთელაშვილი (დ. 14 ივლისი, 1996, თბილისი) — ქართველი სპორტსმენი (ძიუდო), სამბოში ახალგაზრდებს შორის მსოფლიოს (2016, 100 კგ) და ევროპის  (2015, 100 კგ ) ჩემპიონი, ძიუდოში ახალგაზრდებს შორის ევროპის თასის გამარჯვებული და ვერცხლის პრიზიორი  (2016, 100 კგ), ძიუდოში ახალგაზრდებს შორის საქართველოს ჩემპიონი (2016, 100 კგ) და ბრინჯაოს პრიზიორი (2014, 90 კგ). დავით ოზბეთელაშვილი[მკვდარი ბმული] — ქართული სპორტი
მირიან პავლიაშვილი

მირიან პავლიაშვილი (დ. 23 დეკემბერი, 1979, მცხეთა) — ქართველი სპორტსმენი (სამბო), სამბოში ევროპის ჩემპიონი (2008, თბილისი, საქართველო), მსოფლიო ჩემპიონი (2007, პრაღა, ჩეხეთი) და ევროპის ვიცე-ჩემპიონი (2003, ალბენა, ბულგარეთი). მირიან პავლიაშვილი[მკვდარი ბმული] — ქართული სპორტი
კუპერ-ჰიუიტის მუზეუმი

კუპერ-ჰიუიტი, ეროვნული დიზაინის მუზეუმი (The Cooper-Hewitt, National Design Museum) — აშშ-ის დიზაინის ისტორიისა და თანამედროვე დიზაინის ეროვნული მუზეუმი. ეს ერთადერთი მუზეუმია აშშ-ში, რომლის კოლექცია მთლიანად დიზაინს ეთმობა. მუზეუმი ნიუ-იორკში, მეხუთე ავენიუზე და აღმოსავლეთ 91-ე ქუჩაზე მდებარეობს (მუზეუმთა მილზე) და სმითსონიური ინსტიტუტის ნაწილია. მუზეუმი წარმოადგენს ყოველწლიურ ეროვნული დიზაინის ჯილდოს ათ კატეგორიაში „ამერიკული დიზაინის საუკუთესო ნიმუშებისთვის“. კუპერ-ჰიუიტი, ეროვნული დიზაინის მუზეუმის საიტი (ინგლისური)
ჯაბა პაპინაშვილი

ჯაბა პაპინაშვილი (დ. 27 აპრილი, 1998, კასპი) — ქართველი სპორტსმენი (ძიუდო, სამბო), 21 წლამდელებს შორის საქართველოს ჩემპიონატის ბრინჯაოს პრიზიორი (2017), სამბოში ჭაბუკებს შორის ორგზის ევროპის ჩემპიონი  (2015, 2016) და მსოფლიო ჩემპიონი (2016, ბუქარესტი, რუმინეთი), აგრეთვე ძიუდოში ახალგაზრდებს შორის მსოფლიო ჩემპიონი (2017, ზაგრები, ხორვატია). ჯაბა პაპინაშვილი[მკვდარი ბმული] — ქართული სპორტი
შოთა მორჩილაძე

შოთა მორჩილაძე (დ. 15 თებერვალი, 1951, თბილისი) — ქართველი სპორტსმენი (ბერძნულ-რომაული ჭიდაობა). საბჭოთა კავშირის საერთაშორისო კლასის სპორტის ოსტატი (1973). საბჭოთა კავშირის აბსოლუტური ჩემპიონი (1977) და თასის მფლობელი (1973), საბჭოთა კავშირის ჩემპიონატის ხუთგზის მეორე (1974, 1975, 1977, 1980, 1981) და სამგზის მესამე პრიზიორი (1969, 1970, 1978), ევროპის ჩემპიონატის გამარჯვებული (1974, მადრიდი, ესპანეთი, 100 კგ). შოთა მორჩილაძე — ბიოგრაფიული ლექსიკონი შოთა მორჩილაძე — ქართული სპორტი ↑ „ულოცავენ“ (PDF). „ლელო“, № 11 (10 799), გვ. 1. 17 თებერვალი, 1993. ციტირების თარიღი: 23 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება)
ნიკოლოზ მუზაშვილი

ნიკოლოზ მუზაშვილი (დ. 15 აპრილი, 1924, სოფ. ჩარდახი, მცხეთის მუნიციპალიტეტი — გ. 26 ნოემბერი, 1992) — ქართველი სპორტსმენი (თავისუფალი ჭიდაობა, ბერძნულ-რომაული ჭიდაობა, ძიუდო, სამბო), სსრკ-ის ორგზის ჩემპიონი (1953, 1954). მსოფლიო ჩემპიონატის ბრინჯაოს პრიზიორი (1954, ტოკიო, იაპონია, 62 კგ ), ბერძნულ-რომაულ ჭიდაობაში რუსეთის სსრ ჩემპიონი (1949). სსრკ სპორტის ოსტატი (1950), სსრკ საერთაშორისო კლასის სპორტის ოსტატი. ნიკოლოზ მუზაშვილი — ბიოგრაფიული ლექსიკონი ნიკოლოზ მუზაშვილი[მკვდარი ბმული] — ქართული სპორტი
ირაკლი მწითური

ირაკლი მწითური (დ. 13 აგვისტო, 1995, თბილისი) — ქართველი სპორტსმენი ( თავისუფალი ჭიდაობა ), ახალგაზრდებს შორის საერთაშორისო ტურნირის გამარჯვებული (2015, სოფია, ბულგარეთი, 86 კგ), საერთაშორისო ტურნირის გამარჯვებული (2019, კიევი, უკრაინა, 92 კგ). ირაკლი მწითური[მკვდარი ბმული] — ქართული სპორტი
სალომე მჭედლიშვილი

სალომე მჭედლიშვილი (დ. 8 ივნისი, 1999, საგარეჯო) — ქართველი სპორტსმენი (ძიუდო, სამბო), ძიუდოში ჭაბუკებს შორის ევროპის თასის გამარჯვებული (2016, ანტალია, თურქეთი, 70 კგ). სამბოში გოგონებს შორის ევროპის ჩემპიონატის პრიზიორი (2017, 65 კგ). სალომე მჭედლიშვილი — ქართული სპორტი
რევაზ ნადარეიშვილი

რევაზ ნადარეიშვილი (დ. 22 ივლისი, 1991, თბილისი) — ქართველი სპორტსმენი (ბერძნულ-რომაული ჭიდაობა), საერთაშორისო ტურნირის (ბალავაძე, კარტოზია) გამარჯვებული (2017, თბილისი, საქართველო, 95 კგ). რევაზ ნადარეიშვილი[მკვდარი ბმული] — ქართული სპორტი
იამუსუკროს ღვთისმშობლის ტაძარი

ფაილი:Basilica of Our Lady of Peace Yamoussoukro.jpg მშვიდობის ღვთისმშობლის ბაზილიკა იამუსუკროში (Basilique de Notre Dame de la Paix de Yamoussoukro) — რომაული კათოლიკური ეკლესია იამუსუკროში, კოტ-დ’ივუარის ადმინისტრაციულ დედაქალაქში. ბაზილიკა, რომელსაც ხშირად მსოფლიოში უდიდეს ქრისტიანულ ეკლესიად მოიხსენიებენ, 1985-1989 წლებში აშენდა და 300 მილიონი აშშ დოლარი დაჯდა. ტაძარი ვატიკანის წმინდა პეტრეს ბაზილიკის ნიმუშზე შეიქმნა. საძირკველი ჩაიყარა 1985 წლის 10 აგვისტოს, ხოლო 1990 წლის 10 სექტემბერს საზეიმოდ კურთხეულ იქნა რომის პაპის იოანე პავლე II-ის მიერ. ბაზილიკა საკათედრო ტაძარი არ არის. ახლომდებარე წმინდა ავგუსტინეს კათედრალი მთავარი ღვთისმსახურების ადგილია და იამუსუკროს ეპისკოპოსის სატახტო ტაძარი. გინესის რეკორდების წიგნში ის მსოფლიოს უდიდეს ეკლესიად არის მოხსენიებული, რითაც მან წინა რეკორსდმენი წმინდა პეტრეს ბაზილიკას გაუსწრო დასრულების ჟამს. თუმცა მასში მხოლოდ 18000 მლოცველი ეტევა, წმინდა პეტრეს 60.000-ის ნაცვლად. ვიკისაწყობში არის გვერდი თემაზე: იამუსუკროს ღვთისმშობლის ტაძარი Basilica of Our Lady of Peace photos 2008 Ellis, David (2007-01-24). „The President and the Basilica“. The Epoch Times. Abidjan.net. (2002)La Basilique Notre-Dame-de-la-Paix de Yamoussoukro French. დაარქივებულია ორიგინალიდან — 2017-08-30. ციტირების თარიღი: 2009-01-06.
თამაზ ნამგალაური

თამაზ ნამგალაური (დ. 25 სექტემბერი, 1957, დუშეთი — გ. 25 ოქტომბერი, 1991) — ქართველი სპორტსმენი (ძიუდო), ევროპის გუნდური ჩემპიონატის გამარჯვებული (1979, ბრეშია, იტალია, 71 კგ), ევროპის გუნდური ჩემპიონატის გამარჯვებული (1985, ბრიუსელი, ბელგია, 71 კგ), ევროპის ჩემპიონატის გამარჯვებული (1985, ჰამარი, ნორვეგია, 71 კგ), ევროპის ჩემპიონატის გამარჯვებული (1984, ლიეჟი, ბელგია, 71 კგ). თამაზ ნამგალაური 1988 წლის 12 ივნისს, მცირეწლოვანი ბიძაშვილის გაუპატიურების და სასტიკი მკვლელობის ბრალდებით დააკავეს. გარდაიცვალა 1991 წლის 25 ოქტომბერს (სსრკ სისხლის სამართლის კოდექსით გათვალისწინებული სასჯელის უმაღლესი ზომა — დახვრეტა). თამაზ ნამგალაური — ქართული სპორტი
ხათუნა ნარიმანიძე

ხათუნა ნარიმანიძე (დ. 2 თებერვალი, 1974, ბათუმი) — ქართველი სპორტსმენი (მშვილდოსნობა), ევროპის ჩემპიონატი დარბაზებისთვის გამარჯვებული (2011, კამბრისი, ესპანეთი). სიდნეის ოლიმპიური თამაშების მონაწილე, გუნდურში დაიკავა XII ადგილი. ხათუნა ნარიმანიძე — ბიოგრაფიული ლექსიკონი ხათუნა ნარიმანიძე[მკვდარი ბმული] — ქართული სპორტი
ლევან საგინაშვილი

ლევან საგინაშვილი (დ. 15 სექტემბერი, 1988, თბილისი, ზედმეტსახელად ქართველი ჰალკი) — ქართველი სპორტსმენი (მკლავჭიდი), შვიდგზის მსოფლიო და ექვსგზის ევროპის ჩემპიონი, მსოფლიო TOP 8 ჩემპიონატის გამარჯვებული (2019, რუმია, პოლონეთი). ლევან საგინაშვილი[მკვდარი ბმული] — ქართული სპორტი Larratt vs Levan
ბაგრატ ნინიაშვილი

ბაგრატ ნინიაშვილი (დ. 1 ოქტომბერი, 1998, დმანისი) — ქართველი სპორტსმენი (ძიუდო), გრან-პრი ანთალიას გამარჯვებული (2018, ანტალია, თურქეთი, 66კგ). ევროპის ჩემპიონატის ბრინჯაოს პრიზიორი (2019, მინსკი, ბელარუსი). გრან სლემის ბრინჯაოს პრიზიორი (2019, ეკატერინბურგი, რუსეთი). ბაგრატ ნინიაშვილი[მკვდარი ბმული] — ქართული სპორტი
ჯიბილო ნიჟარაძე

ჯიბილო ნიჟარაძე (დ. 14 აპრილი, 1946, ლენტეხი — გ. 18 აგვისტო, 1993, თბილისი) — ქართველი სპორტსმენი (ძიუდო, სამბო), ძიუდოში ევროპის სამგზის ჩემპიონი (გუნდური, 1977, რეინის რაინის ლუდვიგსჰაფენი, გფრ; გუნდური 1975, ლიონი, საფრანგეთი და პირადი +93 კგ), ევროპის ვიცე-ჩემპიონი (1977, რაინის ლუდვიგსჰაფენი, გფრ, +93 კგ ), მსოფლიოს ვიცე-ჩემპიონი (1973, ლოზანა, შვეიცარია, +93 კგ ), სსრკ ჩემპიონი (1974, აბსოლუტური; რიგა), სსრკ ვიცე-ჩემპიონი (1976, მოსკოვი, +93 კგ). სამბოში სსრკ ვიცე-ჩემპიონი (1976, +100 კგ), ორგზის სსრკ ჩემპიონატის ბრინჯაოს პრიზიორი (1973, 1974, +100 კგ), სსრკ საერთაშორისო კლასის სპორტის ოსტატი. გარდაიცვალა 1993 წლის 18 აგვისტოს თბილისში (სამსახურეობრივი მოვალეობის შესრულების დროს). ჯიბილო ნიჟარაძე — საქართველოს ბიოგრაფიული ლექსიკონი ჯიბილო ნიჟარაძე — ბიოგრაფიული ლექსიკონი ჯიბილო ნიჟარაძე — ქართული სპორტი ჯიბილო ნიჟარაძე — მემატიანე
მიხეილ ნოზაძე

მიხეილ ნოზაძე (დ. 23 მაისი, 2000, ხაშური) — ქართველი სპორტსმენი (სამბო), ჭაბუკებს შორის საქართველოს ჩემპიონატის ვერცხლის პრიზიორი  (2017, 66 კგ). მიხეილ ნოზაძე[მკვდარი ბმული] — ქართული სპორტი
ლაიონელ ენგიმეა

ლიონელ როუვენ აინგიმეა (დ. 1969) — ნაურუელი ადვოკატი და პოლიტიკოსი. ნაურუს პრეზიდენტი 2019 წლის 27 აგვისტოდან. იგი სწავლობდა ავსტრალიაში, მუშაობდა მარშალის კუნძულების სახალხო დამცველად. მოგვიანებით იყო ლექტორი სამხრეთ წყნარი ოკეანის უნივერსიტეტში. 2013 წელს მიიღო მონაწილეობა მენენგის მხარის არჩევნებში, თუმცა არ იქნა არჩეული პარლამენტის წევრად, სამი წლის შემდეგ იგი არჩეული იქნა წევრად. 2016-2019 წლებში იყო იუსტიციისა და საზღვრის კონტროლის მინისტრის მოადგილე. 2019 წელს პარლამენტმა აირჩია პრეზიდენტად, 12 ხმით. ნაურუს ახალი სამთავრობო კაბინეტი დაარქივებული 2022-05-31 საიტზე Wayback Machine. ლიონელ აინგიმეა ნაურუს ახალი პრეზიდენტია დაარქივებული 2019-08-28 საიტზე Wayback Machine.
რუი გონსალეს დე კლავიხო

რუი გონსალეს დე კლავიხო (ესპ. Ruy González de Clavijo; დ. წ. უცნობია, — გ. 2 აპრილი, 1412, მადრიდი) — კასტილიელი მოგზაური, დიპლომატი და მწერალი; მეფე ენრიკე III-ის ელჩი თემურლენგთან (1403-1406). კასტილიელი აზნაური და კარისკაცი რუი გონსალეს დე კლავიხო თემურლენგის კარზე კასტილიისა და ლეონის მეფის ენრიკეს მეორე ელჩობის ხელმძღვანელი იყო. მისი მოგზაურობა 1403 წლის 22 მაისს კადისიდან დაიწყო. კონსტანტინეპოლის გავლით კლავიხო ტრაპიზონში ჩავიდა. ელჩობა თემურლენგს საქართველოში უნდა შეხვედროდა, თუმცა იმ დროისათვის ამირა უკვე შუა აზიაში დაბრუნებულიყო და ესპანელებმა გზა ხმელეთით განაგრძეს სამარყანდამდე. თემურლენგმა ელჩობა პატივით მიიღო. 1406 წელს კლავიხო სამშობლოში დაბრუნდა. მთელი მოგზაურობის დროს კლავიხო წერდა დღიურებს (Embajada a Tamor Lán, „ელჩობა თემურლენგთან“), რომლებშიც დაწვრილებითაა გადმოცემული ავტორის შთაბეჭდილებები, მონახულებული ადგილების აღწერილობა, სხვებისგან გაგონილი ამბები. დღიურები ორი ხელნაწერის სახით დაცულია მადრიდის ნაციონალურ ბიბლიოთეკაში. კლავიხოს დღიურებში მოიპოვება ცნობები საქართველოს (კლავიხოს მიხედვით „Gargania“) შესახებ, რომლებიც ქრონოლოგიურად ძირითადად გიორგი VII-ის („Rey Sorso“) მეფობაზე მოდის. საინტერესოა კლავიხოს ინფორმაცია, რომელიც თემურლენგის წინააღმდეგ მეფე გიორგისა და ოქროს ურდოს ყაენის ედიგუის მოკავშირეობაზე მიგვანიშნებს. სამარყანდიდან მობრუნებულ ელჩობას ყარსი-ტრაპიზონის მარშრუტზე 1405 წლის სექტემბერში სამხრეთ საქართველოზე გაუვლია და გზად თორთომის ციხე („Tartum“) დაუნახავს. კლავიხოს ცნობით, საქართველოს საზღვრებში ეს ციხე-სიმაგრე თემურს დაულაშქრავს და გადასახადი დაუკისრებია. ესპანელ დიპლომატის ნაშრომში არის ცნობები ნახიჩევანში მდებარე ალინჯის ციხის შესახებაც, რომლის მიდამოებშიც ქართველთა ჯარიც იბრძოდა. კლავიხოსთან მოთხრობილია თემურლენგის სიკვდილის შემდეგ ქართველთა ლაშქრობის ამბავი ყარსისა და არზრუმის მიწებზე. ქართველების შესახებ ავტორი წერს: „ქართველები კარგი აგებულების, ლამაზი გარეგნობის ხალხია. ბერძნული სარწმუნოებისანი არიან. ენა თავისი აქვთ“. რუი გონსალეს დე კლავიხოს ცნობები საქართველოს შესახებ (თარგმნა ელდარ მამისთვალიშვილმა). — თბილისი, მეცნიერება, 1992. — 48გვ. მამისთვალიშვილი, ე. რუი გონსალეს დე კლავიხოს ცნობები საქართველოს შესახებ : [მე-14-15 სს. ესპანელი მოგზაური გიორგი VII მეფობის ხანაზე] // მნათობი. — თბილისი, 1971. — N8. — გვ.118-126 ვიკიწყაროში არის სტატია: რუი გონსალეს დე კლავიხო
ელდარ მამისთვალიშვილი

ელდარ მიხეილის ძე მამისთვალიშვილი (დ. 27 აგვისტო, 1939, ქ. გორი) — ქართველი ისტორიკოსი. ისტორიის მეცნიერებათა კანდიდატი, პროფესორი. საქართველოს პარლამენტის წევრი (1995-1999). დაამთავრა გორის სახელმწიფო პედაგოგიური ინსტიტუტი. 1972 წლიდან მუშაობს გორის სახელმწიფო პედაგოგიურ ინსტიტუტში (შემდგომში — გორის სახელმწიფო სასწავლო უნივერსიტეტი), 1985-1986 იყო პედაგოგიკის კათედრის გამგე, 1990 წლიდან არის საქართველოსა და მსოფლიო ისტორიის კათედრის გამგე, შემდეგ ისტორიისა და არქეოლოგიის ცენტრის ხელმძღვანელი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. გამოქვეყნებული აქვს ნაშრომები საქართველოს ისტორიის ევროპული წყაროების, გორის ისტორიის და სხვა საკითხების შესახებ. დაჯილდოებულია ღირსების ორდენით. ქრისტეს კვართის ისტორია (ავტორი). — გორი, სახ. უნ-ტის გამ-ბა, 2003. — 192გვ.. — ISBN 99928-896-6-7 იერუსალიმის ჯვრის მონასტრის ისტორი=Нistory of Jerusalem Cross Monasteryა : ქართული პერიოდი (ავტორი). — გორი, გორის სახ. უნ-ტის გამ-ბა, 2002. — 125გვ.. — ISBN 99928-896-2-4 ძველი მსოფლიოს კულტურის ისტორია (რედაქტორი). — თბილისი, გორის სახ. უნ-ტის გამ-ბა, 2002. — 107გვ. გორის გაქალაქებამდე პერიოდის ისტორიისათვის (რედაქტორი). — გორი, ქართლი, 1998. — 56გვ. გორის შემოგარენის მნიშვნელოვან დასახლებათა ისტორიისათვის (რედაქტორი). — გორი, ქართლი, 1998. — 32გვ ქართველები და ბიბლიური სამყარო (ავტორი). — გორი, ქართლი, 1998. — 176გვ. ამილახვრები (ავტორი). — გორი, ქართლი, 1996. — 45გვ. ქართველ ებრაელთა ისტორია : ანტიკური და ფეოდალიზმის ხანა (ავტორი). — თბილისი, მეცნიერება, 1995. — 332გვ. გორის ისტორია (ავტორი). — თბილისი, მეცნიერება, 1994. — 384გვ. რუი გონსალეს დე კლავიხოს ცნობები საქართველოს შესახებ (მთარგმნელი). — თბილისი, მეცნიერება, 1992. — 48გვ. თურქეთ-სპარსეთის ომი და ქრისტიანი ქართველები. 1577-1581 (მთარგმნელი). — თბილისი, მეცნიერება, 1987. — 68გვ. ვიკიწყაროში არის სტატია: ელდარ მამისთვალიშვილი ელდარ მამისთვალიშვილი — საქართველოს ბიოგრაფიული ლექსიკონი ელდარ მამისთვალიშვილი — საქართველოს პარლამენტის ოფიციალური საიტი
ალენ ზასეევი

ალენ ტაიმურაზის ძე ზასეევი (დ. 10 ოქტომბერი, 1988, სოფ. ვახტანა, ახლანდ. თიღვის მუნიციპალიტეტი) — ოსი წარმოშობის უკრაინაში მოღვაწე თავისუფალი სტილით მოჭიდავე. ვერცხლის მედლები მოიპოვა ევროპისა (2013, თბილისი) და მსოფლიოს (2013, ბუდაპეშტი) ჩემპიონატებზე ჭიდაობაში. 2016 წლის ევროპის ჩემპიონატზე — ბრინჯაოსი. 2016 წლის მაისში მელდონიუმის მიღების გამო დისკვალიფიკაცია მისცეს. მოგვიანებით ეს გადაწყვეტილება გააუქმეს. ალენ ზასეევი — Sports-reference.com (ინგლისური) ალენ ზასეევი — პროფილი საიტზე International Wrestling Database (ინგლისური) ↑ Archived copy. დაარქივებულია ორიგინალიდან — 2016-05-13. ციტირების თარიღი: 2020-03-18. ↑ „United World Wrestling Announces Reinstatement of Olympic Qualifiers“. United World Wrestling. დაარქივებულია ორიგინალიდან — 2016-09-20. ციტირების თარიღი: 10 July 2016.
საქართველოს გასტრონომიის ასოციაცია

საქართველოს გასტრონომიის ასოციაცია (ინგლ. Gastronomic Association of Georgia, აბრევიატურა GAG) — არაკომერციული არასამთავრობო ორგანიზაცია საქართველოში. საქართველოს გასტრონომიის ასოციაცია დაარსდა 2018 წლის 24 ნოემბერს, გასტრონომიული კულტურის მკვლევარის, დალი ცატავას, რესტორატორ ლევან ქოქიაშვილისა და ალერგიული ცენტრის დირექტორ ნანა დოლიძის მიერ. ასოციაციის მიზანია ქართული გასტრონომიული კულტურის აღორძინება და პოპულარიზაცია. საქართველოს გასტრონომიის ასოციაციისა და The World's 50 Best Restaurants-ის თანამშრომლობის ფარგლებში 2020 წლის 28 მარტიდან 14 მაისამდე საქართველოში უნდა განხორციელდეს პროექტი „50 Explores Georgia“, რომლის მიზანია ქვეყნის გასტრონომიული კულინარიის მრავალფეროვნებისა და ხარისხის პოპულარიზაცია და ტურიზმის განვითარება. ოფიციალური საიტი ↑ დალი ცატავა. „ტურიზმის ორგანიზაცია“. დაარქივებულია ორიგინალიდან — 2020-06-24. ციტირების თარიღი: 19 მარტი, 2020. ↑ სალომე ჭკუასელი. (26 დეკემბერი, 2019) საქართველოში პროექტი 50 Explores Georgia განხორციელდება. entrepreneur.com. ციტირების თარიღი: 19 მარტი, 2020.
ვეფხია სამხარაძე

ვეფხია სამხარაძე (დ. 8 ივლისი, 1976, საჩხერე) — ქართველი სპორტსმენი (მკლავჭიდი), ორგზის ევროპის ჩემპიონი (1994, თელ-ავივი, ისრაელი; 1996, დელატა-დელ-პო, იტალია) და სამგზის მსოფლიო ჩემპიონი (1997, გუვაჰატი, ინდოეთი; 1996, ვირჯინია-ბიჩი, აშშ; 1994, სედერტელიე, შვედეთი). ვეფხია სამხარაძე[მკვდარი ბმული] — ქართული სპორტი
ნიკა სიდამონიძე

ნიკა სიდამონიძე (დ. 15 მაისი, 1998, ქარელი) — ქართველი სპორტსმენი (ძიუდო), ძიუდოში ახალგაზრდებს შორის საქართველოს ჩემპიონი (2017, 90 კგ) და ბრინჯაოს პრიზიორი (2016, 90 კგ), ახალგაზრდებს შორის ევროპის თასის ვერცხლის პრიზიორი (2017, 90 კგ), აგრეთვე სამბოში ჭაბუკებს შორის მსოფლიოს (2016, +87 კგ) და ევროპის ორგზის ჩემპიონი (2015, 2016, 87 კგ). ნიკა სიდამონიძე[მკვდარი ბმული] — ქართული სპორტი
პურუშა

პურუშა (სანსკ. पुरुष puruṣa „კაცი“) — ცნება ინდუიზმში, მამრი საწყისი არსება, რომლისგანაც სამყარო წარმოიშვა. პურუშად უმთავრესად ღმერთ ვიშნუს აღიარებენ, რომელმაც ბუნება — პრაკრიტი გაანაყოფიერა და სულიერი არსებები შვა.
სერგეი ტერნოვიხი

სერგეი ტერნოვიხი (დ. 17 აპრილი, 1960, სოხუმი, საქართველო) — ქართველი სპორტსმენი (სამბო), ორგზის მსოფლიო ჩემპიონი (1985, სან-სებასტიანი; 1984, მადრიდი, ესპანეთი), სსრკ ჩემპიონატების მეორე (1984) და ორგზის მესამე პრიზიორი (1979, 1983), სსრკ ხალხთა VIII სპარტაკიადის მეორე პრიზიორი (1983), სსრკ სპორტის დამსახურებული ოსტატი. დიმოვი, იან, საქართველოს ფალავნები, თბ.: საბჭ. საქართველო, 1987. — გვ. 254–259. 268 გვ. სერგეი ტერნოვიხი — ქართული სპორტი
მამუკა ფაჯიშვილი

მამუკა ფაჯიშვილი (დ. 28 ივლისი, 1977, სტეფანწმინდა) — ქართველი სპორტსმენი (მკლავჭიდი), მკლავჭიდში მსოფლიო ჩემპიონი (2002, სპრინგფილდი, აშშ) და ორგზის ბრინჯაოს მედლის მფლობელი (1998, კაირო, ეგვიპტე; 1997, გუვაჰატი, ინდოეთი). მამუკა ფაჯიშვილი — ქართული სპორტი
გელა პაპაშვილი

გელა პაპაშვილი (დ. 14 აპრილი, 1969, თბილისი) — ქართველი სპორტსმენი (ბერძნულ-რომაული ჭიდაობა), ფინეთის „გრან-პრის“ საერთაშორისო ტურნირის გამარჯვებული (1992), საერთაშორისო კლასის სპორტის ოსტატი. გელა პაპაშვილი[მკვდარი ბმული] — ქართული სპორტი